SL Uradni list Evropske unije C 84/57

Povzetek podatkov, ki so jih predložile države članice o državni pomoči, dodeljeni na podlagi Uredbe Komisije (ES) št. 736/2008 o uporabi členov 87 in 88 Pogodbe za državne pomoči malim in srednje velikim podjetjem, ki se ukvarjajo s proizvodnjo, predelavo in trženjem ribiških proizvodov

2013/C 84/08

Št. pomoči: SA.35752 (2012/XF)

Država članica: Latvija

Regija/organ, ki dodeli pomoč: Latvija

Naziv sheme pomoči ali ime podjetja, ki prejme individualno pomoč: Virssaistības pasākumam „Zvejas un akvakultūras produktu apstrāde un marketings”

Pravna podlaga: Ministru kabineta 2008.gada 1.aprīļa noteikumi Nr.241 „Kārtība, kādā piešķir valsts un Eiropas Savienības atbalstu zivsaimniecības attīstībai atklātu projektu iesniegumu konkursu veidā pasākumam „Zvejas un akvakultūras produktu apstrāde”

Načrtovani letni izdatki po shemi ali skupni znesek individualne pomoči:

javna sredstva za obdobje 2007–2013: 25 470 254 LVL

dodatna proračunska sredstva: 2 828 196 LVL (11,1 %)

Največja intenzivnost pomoči: 60 %

Datum začetka veljavnosti:

Trajanje sheme ali individualne pomoči (najpozneje do 30. junija 2014); navedite:

— v primeru sheme: datum, do kdaj se pomoč lahko dodeli; 30. junij 2014

— v primeru ad-hoc pomoči: predvideni datum plačila zadnjega obroka.

Cilj pomoči: Pomoč podjetjem, ki se ukvarjajo s predelavo ribiških proizvodov in proizvodov iz akvakulture, za izvajanje projektov v okviru ukrepa „Naložbe v podjetja, ki se ukvarjajo z akvakulturo”.

Navedite, kateri od členov 8 do 24 se uporablja: Člen 16 Uredbe Komisije (ES) št. 736/2008

Zadevna dejavnost: Javna sredstva, ki so na voljo za ukrep „Predelava in trženje ribiških proizvodov in proizvodov iz akvakulture” iz prioritetne osi 2 „Akvakultura, ribolov v celinskih vodah, predelava in trženje ribiških proizvodov in proizvodov iz akvakulture” izvedbenega programa za dodeljevanje pomoči iz Evropskega sklada za ribištvo v Latviji (2007–2013) znašajo 25 470 254 LVL. Dodatna proračunska sredstva v višini 11,1 % javnih sredstev, ki so na voljo za ukrep, znašajo 2 828 196 LVL.

Cilj ukrepa „Predelava in trženje ribiških proizvodov in proizvodov iz akvakulture” je povečanje dodane vrednosti ribiških proizvodov in proizvodov iz akvakulture, povečanje varnosti pri delu in produktivnosti, zmanjšanje negativnega vpliva na okolje, zagotovitev kakovosti proizvodov, tudi z zmanjšanjem količine škodljivih snovi v ribjih proizvodih, ter proizvodnja novih proizvodov in uporaba stranskih proizvodov ter odpadnega materiala, ki nastanejo pri predelavi rib.

V okviru ukrepa „Predelava in trženje ribiških proizvodov in proizvodov iz akvakulture” se pomoč iz dodatnih proračunskih sredstev dodeli le malim in srednje velikim podjetjem. Najvišji upravičeni stroški za posamezen projekt znašajo 2 milijona EUR. Najvišji upravičeni stroški za posameznega upravičenca znašajo 1 milijon EUR letno.

Naziv in naslov organa, ki dodeli pomoč:

Lauku atbalsta dienests Republikas laukums 2, Riga, LV-1981

Spletni naslov, na katerem je na voljo celotno besedilo sheme oziroma merila in pogoji, na podlagi katerih se dodeli ad hoc pomoč zunaj sheme pomoči: http://www.zm.gov.lv/?sadala=2231

Utemeljitev: navedite, zakaj je bila namesto pomoči v okviru Evropskega sklada za ribištvo vzpostavljena shema državne pomoči: Shema državne pomoči je bila vzpostavljena zato, da se ob koncu obdobja izvajanja obveznosti iz Evropskega sklada za ribištvo vplačajo vsa javna sredstva, tudi tista, ki so rezervirana za neizvedene projekte.